OzLabs/hebrew-wiki-articles huggingface dataset:
חסאן דיאב

חסאן דיאב (בערבית: حسان دياب; נולד ב-6 בינואר 1959) הוא פוליטיקאי ומהנדס לבנוני מוסלמי סוני, שכיהן כראש ממשלת לבנון.<ref name="background"></ref>

==ביוגרפיה==
דיאב נולד בביירות בירת לבנון ב-1959. בשנת 1981 סיים לימודי תואר ראשון בהנדסת תקשורת מאוניברסיטת לידס באנגליה. ב-1982 סיים תואר שני בהנדסת מערכות מאוניברסיטת סארי באנגליה וב-1985 סיים דוקטורט בהנדסת מחשבים באוניברסיטת באת' באנגליה. היה פרופסור להנדסת אלקטרוניקה באוניברסיטה האמריקנית בביירות. בין השנים 2004 ל-2006 ייסד את הקולג' להנדסה וכיהן כנשיא באוניברסיטת דופאר במסקט בעומאן. פרסם למעלה מ-120 מאמרים בכתבי עת מדעיים ובכנסים.

מאוקטובר 2006 עד יוני 2011, היה סגן הנשיא לתוכניות מחוזיות חיצוניות באוניברסיטה. ב-13 ביוני 2011, מונה לשר החינוך וההשכלה הגבוהה של ממשלת לבנון ושימש בתפקידו זה עד לפברואר 2014. ב-19 בדצמבר 2019 השיג 69 חתימות של חברי הפרלמנט הלבנוני, הרוב הדרוש לתמיכה במועמדותו לתפקיד ראש הממשלה במקום סעד אל-חרירי שהתפטר מוקדם יותר, בשל ההפגנות והמשבר הפוליטי בלבנון ב-2019. בעקבות זאת הטיל הנשיא מישל עאון עליו את הרכבת הממשלה. דיאב נחשב מקורב לתנועת חזבאללה.

ב-10 באוגוסט 2020 הודיע על התפטרותו מראשות הממשלה עקב הפיצוץ בנמל ביירות. במקומו מונה מוסטפא אדיב. בינואר 2021 שב לתפקיד על מנת לנסות להרכיב ממשלה, אך נכשל בכך לכן ביולי 2021 החליף אותו נג'יב מיקאתי.

== חיים אישיים ==
נשוי לנוואר רדוואן אל-מוולווי ואב לשלושה, מתגורר בבירה ביירות.

==קישורים חיצוניים==

* 
* [https://www.bbc.com/news/world-middle-east-50851319 Lebanon protests: University professor Hassan Diab nominated to be PM], ידיעה ב-BBC, 19 בדצמבר 2019 , ובה פרטים ביוגרפיים על דיאב

==הערות שוליים==

קטגוריה:ראשי ממשלת לבנון
קטגוריה:שרי החינוך של לבנון
קטגוריה:פוליטיקאים לבנונים
קטגוריה:מהנדסים
קטגוריה:בוגרי אוניברסיטת באת'
קטגוריה:בוגרי אוניברסיטת סארי
קטגוריה:בוגרי אוניברסיטת לידס
קטגוריה:סגל האוניברסיטה האמריקנית בביירות
קטגוריה:לבנונים שנולדו ב-1959
תעודת יושר

תעודת יושר היא מסמך רשמי המונפק לאחר בדיקת רקע על ידי המשטרה, סוכנות אכיפה או זרוע אחרת של הממשלה המצהירה כי לבעל התעודה אין עבר פלילי. רישום פלילי עשוי לכלול מעצר, הרשעה, והליכים פליליים.

תעודת יושר מכונה בכינויים נוספים: "תעודת התנהגות טובה", באנגלית היא מכונה "תעודת משטרה (Police certificate)", בהונג קונג היא מכונה "תעודת אזרח טוב (good citizen certificate)" ובאוסטרליה מכונה "בדיקת היסטוריה לאומית של המשטרה (national police history check)".

המבקשים תעודת יושר עשויים להידרש למסור טביעות אצבעות ומידע אישי מסוים, כדי שבקשתם תיבדק, והמשטרה או הסוכנות הממשלתית עשויים לגבות אגרה.

הדרישה לתעודת יושר עלולה להופיע בעיקר במקרה של הגשת בקשה לקבלת אישור שהייה ובמקרה של הגשת מועמדות לתפקידים מקצועיים, בעיקר בתחומי החינוך ואכיפת החוק<ref></ref>.

==בישראל==
בישראל חוק המרשם הפלילי ותקנת השבים אפשר לאדם לקבל מהמשטרה תדפיס מהמרשם הפלילי אודותיו, ותדפיס זה, כאשר הוא נקי מהרשעות, שימש את האדם כתעודת יושר. ביולי 2022 בוטל חוק המרשם הפלילי ותקנת השבים והוחלף בחוק המידע הפלילי ותקנת השבים, האוסר מסירת תדפיס מהמרשם הפלילי לאדם נשוא המידע, אך מאפשר, לפי בקשת האדם, להעביר מידע אודותיו לגוף הזכאי לקבלו, לשם מתן זכות מסוימת לאדם זה, למשל קבלת רישיון נהיגה ברכב ציבורי או הגשת הצעה במכרז<ref></ref>.

==קישורים חיצוניים==

* [https://www.gov.il/he/departments/general/police_criminal_information_certificates בקשה לתעודת מידע פלילי], באתר משטרת ישראל
==הערות שוליים==

יושר
קטגוריה:משפט פלילי
K Bye for Now (SWT Live)

K Bye for Now (SWT Live) הוא אלבום ההופעה הראשון של הזמרת-יוצרת האמריקאית אריאנה גרנדה. אלבום ההופעה יצא לאור ב-23 בדצמבר 2019, על ידי חברת התקליטים ריפבליק רקורדס. באלבום עצמו התארחו אומנים כמו: ניקי מינאז', ביג שון וצ'יילדיש גמבינו.

==רקע והפקה==
גרנדה יצאה לסיבוב הופעות עולמי הנקרא "Sweetener World Tour", בתחילת מרץ 2019, על מנת לקדם את אלבומיה האחרונים Thank U, Next ו-Sweetener.

ב-17 באוקטובר 2019, גרנדה צייצה בחשבון הטוויטר והעלתה תמונה של עריכת קובצי הקול במחשב הנייד שלה וכתבה "עומדת להתחיל לדחוס ולבחור את המודעות / רגעי הביצוע האהובים עלי בטיסה זו ... למקרה שתרצה יום אחד אלבום חי". במהלך חודש בנובמבר 2019, המשיכה גרנדה לחשוף תמונות מתוך האלבום על ידי שיתוף תמונות נוספות בעמוד האינסטגרם שלה, כאשר השמיעה קובצי שמע שנקראו על שם ערים שונות בהן הופיעה. ב-1 בדצמבר, גרנדה שיתפה עדכון על הפקת האלבום.

ב-10 בדצמבר, גרנדה הגיבה בחיוב לאוהד ששאל אם אלבום חי יגיע לפני סוף השנה. ב-11 בדצמבר, האלבום הועלה לצורך שמירה מוקדמת בספוטיפיי ובו גם חשפה את רשימת הרצועות באינסטגרם שלה.

ב-22 בדצמבר, גרנדה חשפה ששמו של האלבום K Bye for Now (SWT Live), וציינה שיעלה באותו הלילה לרשתות החברתיות בתום סיום המופע האחרון שלה מתוך סבב ההופעות שלה "Sweetener World Tour", שהתקיים באינגלווד שבקליפורניה, באותו היום.

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|23 בדצמבר 2019
|הורדה דיגיטלית • סטרימינג
|rowspan="2" |ריפבליק רקורדס
|<ref></ref>
|-
!ארצות הברית
|12 ביוני 2021
|תקליטור • תקליט
|<ref></ref>
|-
!יפן
|14 ביולי 2021
|תקליטור
|יוניברסל מיוזיק גרופ
|<ref></ref>
|}

==קישורים חיצוניים==

== הערות שוליים ==

קטגוריה:אלבומי אריאנה גרנדה
קטגוריה:אלבומי הופעה באנגלית
קטגוריה:אלבומי חברת ריפבליק רקורדס
בר כוכבא ברטיסלאבה

בר כוכבא ברטיסלאבה (בצ'כית: ŽPSK Bar Kochba Bratislava - Židovský Plavecký A Športový Klub Bar Kochba Bratislava) היה מועדון ספורט ושחייה יהודי, מהעיר ברטיסלאבה שבצ'כוסלובקיה. מועדון הספורט המוביל בסלובקיה בתקופה שבין שתי מלחמות העולם. המועדון זכה 3 פעמים ברציפות (1936–1938) באליפות צ'כוסלובקיה.

==היסטוריה==
באביב 1929 פרשו שחיינים ובראשם מנהלם, וילהלם לנארט, מקבוצת מכבי ברטיסלאבה והקימו את מועדון השחייה בר כוכבא ברטיסלאבה. המועדון היה חבר באיגוד מכבי העולמי.

כבר בשנתו הראשונה בשנת 1930 מנה המועדון כ-500 חברים.

בשנת 1931 הצטרף השחיין המוביל בצ'כוסלובקיה פבל שטיינר שזכה באליפות אירופה בשחייה באותה שנה במדליית ארד במשחה ל-100 מטר חופשי. יחד עם שטיינר הצטרפו למועדון שחיינים ושחקני כדורמים מצטיינים כמו: ארנסט ריינר, ג'ורג שוורץ ופרנטישק שולץ.

מועדון בר כוכבא ברטיסלבה השתתף במכביה הראשונה (1932) ובמכביה השנייה (1935) וזכה במדליות רבות ולהישגים נאים. בשנת 1935 זכה המועדון במקום השלישי הכללי באליפות צ'כוסלובקיה שנערכה בפראג.

לאחר שמכבי העולמי החליט להחרים את המשחקים האולימפיים שנערכו בברלין בשנת 1936, שחייני הנבחרת הצ'כוסלובקית היהודים (פבל שטיינר, אדיטה קפיחובה, קלרה מג'ירובה, היינץ בדרלה ומרטין פרוכט) קיבלו עונשים והמועדונים היהודיים קיבלו קנסות. ביולי אותה שנה באליפות צ'כוסלובקיה לנוער שנערכה בלטנוביצה זכה המועדון במקום הראשון הכללי ושבוע לאחר מכן באליפות צ'כוסלובקיה שנערכה בפראג זכה המועדון באליפות הכללית.

באליפות סלובקיה שנערכה במאי 1937 זכה המועדון באליפות הכללית בכל קטגוריות הגיל. השיא היה ניצחון של המועדון במשחק כדורמים נגד קבוצה מעורבת 13–1. באליפות צ'כוסלובקיה שנערכה בברטיסלאבה באוגוסט אותה שנה זכה המועדון במקום הראשון הכללי, ראשון בגברים ושני בנשים.

באליפות צ'כוסלובקיה שנערכה ביולי 1938 זכה המועדון שוב במקום ראשון באליפות הכללית, ראשון בגברים לפני הגיבור פראג (מועדון יהודי) וראשון בנשים.

בינואר 1939 המועדון התפורר כי מרבית חבריו עזבו ללונדון. המועדון פורק רשמית ב-26 בספטמבר 1940, אז יצא צו ממשלתי על פירוק כל האגודות היהודיות בסלובקיה.

== ראו גם ==
* יהודים וספורט
* אירנה קרפלס

==קישורים חיצוניים==
* [http://jpress.org.il/olive/apa/nli_heb/SharedView.Article.aspx?href=HARETZ%2F1938%2F12%2F23&id=Ar01331&sk=4B034ABC חדשות הספורט], הארץ, 23 בדצמבר 1938
* Dr. Peter Bučka, Ph.D, [https://www.researchgate.net/publication/332198180_Jewish_Swimming_and_Sports_Club_Bar_Kochba_Bratislava_-_the_Most_Successful_Sports_Club_of_Slovakia_in_the_Interwar_Period Jewish Swimming and Sports Club Bar Kochba Bratislava – the Most Successful Sports Club of Slovakia in the Interwar Period] 

==הערות שוליים==

קטגוריה:יהדות צ'כוסלובקיה
קטגוריה:ספורטאים יהודים צ'כוסלובקים
קטגוריה:צ'כוסלובקיה: ספורט
קטגוריה:תנועת מכבי: מועדוני ספורט בתפוצות
קטגוריה:אגודות ספורט
פרטהומוק

פרטהומוק (בהונגרית: Fertőhomok) הוא כפר קטן במחוז גיור-מושון-שופרון, שבצפון-מערב הונגריה.
בפרטהומוק חיו שני יהודים בשנת 1880.

==קישורים חיצוניים==

* 

==הערות שוליים==

קטגוריה:הונגריה: כפרים
פרטראקוש

פרטראקוש (בהונגרית: Fertőrákos) הוא כפר במחוז גיור-מושון-שופרון, שבצפון-מערב הונגריה.
בפרטראקוש חיו תשעה יהודים בשנת 1880 ושני יהודים בשנת 1910.

==קישורים חיצוניים==

* 

==הערות שוליים==

קטגוריה:הונגריה: כפרים
פרטספלק

פרטספלק (בהונגרית: Fertőszéplak) הוא כפר קטן במחוז גיור-מושון-שופרון, שבצפון-מערב הונגריה.

==יהודי פרטספלק==
בפרטספלק חיו מעט יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|8
|
|-
|1880
|22
|1039
|-
|1910
|10
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
המטבעה הלאומית של מקסיקו

לה קאסה דה מונדה דה מקסיקו הוא המטבעה הלאומית של מקסיקו והוא נחשב למטבעה הוותיקה ביותר ביבשת אמריקה.

המטבעה המקסיקנית הוקמה בשנת 1535 על ידי המשנה למלך הספרדי אנטוניו דה מנדוסה על פי צו מהכתר הספרדי ליצור את המטבעה הראשונה ביבשת אמריקה.<ref></ref> מטבעות הכסף של המטבעה ויורשו, פסו מקסיקני, הופצו באופן נרחב ביבשת אמריקה ואסיה עד המאה ה-19 והמטבעה הייתה לבסיס המטבעות הלאומיים המודרניים של מדינות רבות באזורים אלה בעולם, כולל דולר אמריקני,<ref name="us-cong"></ref> ין יפני ורנמינבי.

מאז 1983 מיוצרים מטבעות רק בסן לואיס פוטוסי. המטה העתיק הוא כיום מוזיאון לאומי לתרבויות (Museo Nacional de las Culturas) במקסיקו סיטי. הלקוח העיקרי של הוא בנק מקסיקו. מאז 13 בינואר 2014 מנכ"ל המטבעה הוא גיירמו הופקינס גאמז.

ב-6 באוגוסט 2019 חנות של המודעה נשדדה על ידי 3 שודדים שנטרלו את המאבטח והצליחו לגנוב מטבעות ושעונים בשווי 2 מיליון דולר (כ-50 מיליון פסו).

== ראו גם ==

* פסו מקסיקני

== קישורים חיצוניים ==
* 

==הערות שוליים==

קטגוריה:מקסיקו: כלכלה
קטגוריה:מטבעות (מוסדות)
אבינו (סרט)

אבינו (באנגלית: The Bouncer) הוא סרט פשע ישראלי משנת 2016, בכתיבתו ובבימויו של מני יעיש, עם מוריס כהן, רותם זיסמן כהן ואלון דהן בתפקידים הראשיים. העלילה היא על זוג נשוי שרוצה להביא ילד לעולם. הגבר רוצה להיות אב ומבקש את עזרת אבינו שבשמיים ומכאן שם הסרט.
==תקציר העלילה==
עובדיה (מוריס כהן) הוא בעל חברה קטנה להובלות. להשלמת הפרנסה הוא עובד כשומר במועדון הלילה "שמיים" המנוהל על ידי מיקי מכלוף (חיים זנאתי) ואחיו ויקטור (ויקטור מימון) וחזי (יעקב זדה דניאל).

עובדיה נשוי לרחל (רותם זיסמן כהן) העובדת כקופאית. הם מנסים חמש שנים להיכנס להריון. למרות טיפולי הפוריות ולמרות פניה לרב ותפילות לאבינו שבשמיים הם לא מצליחים. 

למועדון שמיים מגיעים מידי לילה העבריין שלום רוזנטל (אלון דהן) ויד ימינו רמי (הרצל טובי). שלום עוסק בחלוקת סמים, הלוואות בשוק האפור, סחר ברכוש גנוב ועוד. בשירותים במועדון מוכר עוזרו, רומנו (דורון בן-דוד), סמים לכל מי שרוצה.

שלום מבחין בכושרו האלים של עובדיה לסלק מתפרעים במועדון. הוא מנסה לרתום אותו לשרותו כגובה חובות ומבטיח לו משכורת בסכום עתק אבל עובדיה מסרב.

כישלונות טיפולי הפוריות מובילים למתח בן שני בני הזוג. עובדיה מחליט להמשיך את הטיפולים במרפאה פרטית שם מבטיחה לו הרופאה (יעל הדר) הצלחה. עובדיה זקוק לכסף כדי לממן את הטיפולים ואז הוא נשבר ומסכים לעבוד בשביל שלום.

עובדיה הוא לא אלים מטבעו אך נאלץ כעת לפעול באלימות קשה נגד אנשים שחייבים כסף לשלום. לאט לאט הוא נכנס לעולם הפשע. כאשר הוא מתבקש "לכסח את הצורה" לנהג מונית מבוגר (אברהם סלקטר) הוא מרחם עליו ומשחרר אותו בהוראה ש"ייעלם".

רחל נכנסת להריון ועובדיה נתון כבר לחסדיו של שלום הכופה עליו באיומים את רצונו. שלום רוצה להשתלט באלימות על המועדון של האחים מכלוף. הוא פוקד על עובדיה להשאיר את דלת המועדון האחורית פתוחה לאחר יציאת הבליינים, כדי שיוכל לחדור למועדון ולחסל את כל האחים מכלוף.

עובדיה נמצא במשבר איום, מצד אחד אינו רוצה לבגוד במעבידיו ומצד שני רוצה לסיים את ההריון של אשתו. ההחלטה שלו מובילה לסוף טרגי.

==פרסים==
מוריס כהן זכה בפרס אופיר לשחקן הראשי הטוב ביותר ובפרס השחקן הראשי הטוב ביותר בפסטיבל הקולנוע ירושלים, שירה ארד זכתה בפרס אופיר לעריכה הטובה ביותר.

הסרט היה מועמד לעוד עשרה פרסי אופיר.

==שחקנים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
! שחקן
! תפקיד
|-
| מוריס כהן || עובדיה רחמים
|-
| רותם זיסמן כהן || רחל
|-
| אלון דהן || שלום רוזנטל
|-
| חיים זנאתי || מיקי מכלוף
|-
| הרצל טובי || רמי בן אבו
|-
| דורון בן דוד || רומנו
|-
| אברהם סלקטר || נהג מונית
|-
| יעקב זדה דניאל || חזי מכלוף
|-
| יעל הדר || רופאה
|}

==קישורים חיצוניים==

* 
* [https://www.youtube.com/watch?v=uuRPUu09Pho קדימון לסרט אבינו], באתר יוטיוב
* [https://www.youtube.com/watch?v=Wo_ckUC_a-c מאחורי הקלעים של אבינו], באתר יוטיוב
* 
* 

==הערות שוליים==

קטגוריה:סרטי 2016
קטגוריה:סרטי פשע ישראליים
קטגוריה:סרטים בעברית
קטגוריה:סרטים ישראליים
קטגוריה:סרטים ישראליים משנת 2016
מיל מי-6

מיל מי-6 או מי-6 (באנגלית: Mil Mi-6, ברוסית: Ми-6. קוד נאט"ו: הוּק – Hook) הוא מסוק תובלה כבד סובייטי ואחר כך רוסי, שתוכנן ויוצר על ידי מפעל המסוקים של מוסקבה ע"ש מ.ל. מיל, כיום יצרנית המסוקים הרוסית מיל.

המסוק יוּצר במספרים גדולים לשימושים צבאיים ואזרחיים, והיה המסוק הגדול ביותר שיוּצר עד שהמסוק מיל מי-26 הוכנס לייצור בשנת 1980.

מסוק Mi-6 במוזיאון [[חיל האוויר המצרי, בסיס חיל האוויר אלמאזה , קהיר.]]


== קישורים חיצוניים ==

== הערות שוליים ==

קטגוריה:קצרמר ברית המועצות
קטגוריה:קצרמר רוסיה
קטגוריה:מסוקי תובלה
קטגוריה:אמצעי לחימה סובייטיים
קטגוריה:מסוקי מיל
קטגוריה:אמצעי לחימה במלחמת יום הכיפורים
יחסי ונואטו–צרפת

יחסי ונואטו–צרפת מתייחסים ליחסים הנוכחיים וההיסטוריים בין רפובליקת ונואטו לרפובליקה הצרפתית.

== היסטוריה ==
בשנת 1906 הוחלט על שלטון משותף של בריטניה וצרפת בוונואטו, בשנת 1980 הם העניקו לה את עצמאותה. היחסים בין צרפת וונואטו התנדנדו על ידי סדרת משברים בשנות ה-80, והתערערו לחלוטין בכמה הזדמנויות, כאשר ונואטו גירשה את שגריר צרפת בשנת 1981, בשנת 1984 ובשנת 1987. בשנת 1980, ונואטו גינתה את הניסויים הגרעיניים של צרפת בפולינזיה הצרפתית. בשנת 1985, האונייה ריינבו וורייר של גרינפיס התקבלה על ידי ממשלת וולטר ליני בפורט וילה, ופקיד בכיר מוונואטו אף נותר על סיפונה במהלך מסע המחאה של הספינה למורורואה. לאחר הטבעת האונייה ריינבו וורייר באוקלנד האשים ליני את צרפת בגלוי כי ביצעה "מעשה טרור". היחסים השתפרו משנות ה-90 ואילך, והיום, צרפת מספקת סיוע בפיתוח ונואטו. שתי המדינות חולקות גם יחסים כלכליים ותרבותיים טובים; שתי המדינות חברות בארגון הבינלאומי של לה פרנקופוני.

== נציגויות דיפלומטיות ==
ונואטו מחזיקה בצרפת קונסוליה בפריז בלבד. מאידך, צרפת מחזיקה בוונואטו שגרירות בפורט וילה בלבד.

== קישורים חיצוניים ==

* [http://www.diplomatie.gouv.fr/fr/pays-zones-geo_833/vanuatu_580/france-vanuatu_3395/index.html יחסי ונואטו–צרפת] באתר משרד החוץ הצרפתי

== הערות שוליים ==
החבילה (סרט, 2018)

החבילה (באנגלית: The Package) הוא סרט קומדיה שחורה אמריקאי של נטפליקס. הוא עלה לשירות ההזרמה של החברה ב-10 באוגוסט 2018.

==עלילה==
חבורת נערים יוצאת לקמפינג בטבע. כשהם משתכרים, אחד מהם חותך בטעות את איבר מינו. התאונה המצערת גוררת את החבורה למסע נגד הזמן, בניסיון להציל את איבר המין של חברם.

==שחקנים==
* דניאל דוהני – שון פלויד
* ג'רלדין ויסוונאת'ן – בקי אבלר
* סיידי קאלבנו – שרה
* לוק ספנסר רוברטס – דוני
* אדווארדו פרנקו – ג'רמי אבלר
* אלכסנדר קלוורט – צ'אד
* בלייק אנדרסון – חייל רד-נק
* שוגר לין בירד – שריל
* מייקל אקלונד – פקיד בתחנת דלק
* גארי ג'ונס – דוקטור טרימבל

==הפקה==
בינואר 2017 הודיעה נטפליקס כי תפיק את התסריט לסרט "אמוג'י חציל" שכתבו קווין בורוס ומאט מידר.<ref></ref>

ביולי 2017 נודע כי במאי הסרט יהיה ג'ייק שימנסקי.<ref></ref>

באוגוסט 2017 לוהקו השחקנים דניאל דוהני, ג'רלדין ויסוונאת'ן, סיידי קאלבנו, לוק ספנסר רוברטס ואדווארדו פרנקו,<ref></ref> ושם הסרט שונה ל"החבילה".<ref></ref>

הסרט עלה לשירות ההזרמה של נטפליקס ב-10 באוגוסט 2018.<ref></ref>

==קישורים חיצוניים==

==הערות שוליים==

קטגוריה:נטפליקס: סרטים
קטגוריה:סרטים באנגלית
קטגוריה:סרטי 2018
קטגוריה:סרטי קומדיה שחורה אמריקאיים
רבלה (ארץ חמת)

רבלה היא עיר בארץ חמת, המוזכרת בתנ"ך כמקום מפקדתם של פרעה נכה ונבוכדנצר.

==אזכורים==
בכלח נמצא מכתב ששלח המושל האשורי ברבלה אל מלך אשור. במכתב זה מוזכרת רבלה בסמיכות לקדש.

על יהואחז בנו של יאשיהו מסופר בתנ"ך:
:"בן עשרים ושלש שנה יהואחז במלכו ... ויאסרהו פרעה נכה ברבלה בארץ חמת"

לאחר מכן מסופר על צדקיהו בעת חורבן בית ראשון:
:"וירדפו חיל כשדים אחר המלך וישגו אתו בערבות ירחו וכל חילו נפצו מעליו. ויתפשו את המלך ויעלו אתו אל מלך בבל רבלתה וידברו אתו משפט. ואת בני צדקיהו שחטו לעיניו ואת עיני צדקיהו עור ויאסרהו בנחשתים ויבאהו בבל."

===הרבלה מקדם לעין===

השם "רבלה" מופיע פעם אחת נוספת בתנ"ך בתיאור גבולות ארץ ישראל בפרשת מסעי, שם כתוב:
:" וירד הגבל משפם הרבלה מקדם לעין וירד הגבול ומחה על כתף ים כנרת קדמה"

הדיעות חלוקות האם רבלה זאת היא רבלה בארץ חמת או רבלה אחרת. היו שזיהו את "רבלה מקדם לעין" עם רבלה בארץ חמת ובהתאם זיהו את "העין" באזור חמת. אחרים טענו שלא ייתכן שרבלה בארץ חמת, הנמצאת צפונית ללבוא חמת תהיה זהה עם רבלה מקדם לעין הנמצאת דרומית ללבוא חמת. בנוסף, הפנו לכך שהתנ"ך מדגיש שוב ושוב שרבלה היא בארץ חמת, ומכאן שסביר שהייתה עוד "רבלה" במקום אחר. היו שטענו שיש לקרוא את "הרבלה" בפסוק כתואר של שפם, כלומר מדובר בשפם במחוז רבלה, ועל כן רבלה היא אכן רבלה של חמת.

==במקורות יהודיים==
בתלמוד בבלי מובא מימרא של רבי אבהו שרבלה היא אנטוכיה ובתלמוד ירושלמי ובמדרש רבה מזוהה רבלה עם "דפני של אנטוכיא".

רש"י כותב שרבלה הייתה על הגבול הצפוני של ארץ ישראל. על הפסוק ביחזקאל: "בחרב תפלו על גבול ישראל אשפוט אתכם וידעתם כי אני ה'", הוא כותב: "בסוף הגבול והיא רבלה ארץ חמת היא אנטוכיא שם נשפט צדקיהו ביד נבוכדנצר כמו שנאמר בספר (מלכים ב כה) שם שחט את בניו שם נקר את עיניו והיא סוף הגבול שנאמר במרגלים ובכמה מקומות עד לבא חמת".

==זיהוי==

רבלה מזוהה בתל זראעה, על הגדה המזרחית של האורונטס, 800 מטר צפונית מזרחית לכפר רבלה, הנמצא כ-34 ק"מ מדרום לחומס, וכ-12 קילומטר דרומית לקדש המזוהה בתל נבי מנד. זיהוי זה נסמך על שם הכפר רבלה המשמר את השם רבלה. התל חולש על דרך האורך הראשית של בקעת הלבנון.

יש המזהים את תל זראעה גם עם "שבתן" המוזכרת בתיאורים של קרב קדש.

בזכרונותיו של קלוד קונדר הוא כתב על ביקורו בכפר רבלה שאין בכפר עתיקות וכך גם כתב עוד קודם לכן יוסיאס פורטר .

בסקרים ארכאולוגיים בתל נמצאו חרסים המתוארכים למן תקופת הברונזה התיכונה ועד תקופת הברזל. כיום על התל נמצא בית קברות.

עמנואל וליקובסקי חלק על הזיהוי המקובל של רבלה ליד הכפר רבלה וטען שרבלה נמצאת בתל נבי מנד, המזוהה לרוב כקדש.

==הערות שוליים==

קטגוריה:יישובי המקרא
מואמר אקסוי

מואמר אקסוי (בטורקית: Muammer Aksoy; 1917 – 31 בינואר 1990) היה פוליטיקאי, עיתונאי ומשפטן טורקי, שנרצח על ידי פעילים איסלמיים.

==ביוגרפיה==
מואמר אקסוי נולד באיבראדה למשפחת חבר פרלמנט. בשנת 1939 הוא סיים לימודי משפטים באוניברסיטת איסטנבול ובשנת 1950 קיבל תואר דוקטור מאוניברסיטת ציריך.

לאחר חזרתו לטורקיה הוא התחיל ללמד באיסטנבול ובאנקרה. בשנת 1957 הוא עזב את האוניברסיטה בה לימד, לאור השפעת הממשל על החופש באוניברסיטה, והחל בפעילות פוליטית בהצטרפו למפלגת העם הרפובליקאית. לאחר הפיכה צבאית של בשנת 1960 הוא חזר לאוניברסיטה והתמנה לפרופסור. הוא היה בין מכיני החוקה החדשה ובשנת 1977 נבחר לאספה הלאומית הגדולה של טורקיה. לאחר הפיכה צבאית של שנת 1980 הוא חזר לתחום המשפטי.

בשנת 1989 מואמר אקסוי היה שותף ביחד עם בהריה איצ'וק להקמת ארגון לקידום רעיונות של מוסטפא כמאל אטאטורק. הוא גם כתב מאמרים בנושאים שונים בעיתונות המקומית.

בערב 31 בינואר 1990 הוא נרצח מול ביתו על ידי ארגון אסלאמי. מספר פעילים, שניסו לקדם את חקירת הרצח נהרגו תוך מספר שנים.

==קישורים חיצוניים==

* [https://www.info-turk.be/159.E.htm קורות חיים]

קטגוריה:בוגרי אוניברסיטת ציריך
קטגוריה:פוליטיקאים טורקים
קטגוריה:עיתונאים טורקים
קטגוריה:קורבנות רצח בטורקיה
קטגוריה:סגל אוניברסיטת אנקרה
קטגוריה:טורקים שנולדו ב-1917
קטגוריה:טורקים שנפטרו ב-1990
גביע המדינה בכדורגל נשים 2019/2020

גביע המדינה בכדורגל נשים לעונת 2019/2020 הייתה התחרות ה-22 מאז היווסדה. משחקי התחרות החלו ב-17 בדצמבר 2019 אך התחרות הופסקה בעקבות התפרצות נגיף הקורונה בישראל ולא חודשה לאחר מכן.

בתחרות השתתפו 8 קבוצות ליגת העל, 6 מתוך 10 קבוצות מהליגה הלאומית ולראשונה גם 4 מתוך 10 קבוצות מהליגה הארצית.

==סיבוב ראשון==
בסיבוב הראשון השתתפו 3 מקבוצות הליגה הארצית ו-3 קבוצות מהליגה הלאומית. שאר המשתתפות מהליגות הלאומית והארצית עלו באופן אוטומטי לשמינית הגמר.

{| class="wikitable"
|-
! קבוצה א' !! תוצאה !! קבוצה ב' !! אצטדיון
|-
| הפועל מרמורק || 3 - 2 || הפועל בנות פרדסיה || מגרש מרמורק וייסגל סינתטי ברחובות
|-
| הפועל עירוני פתח תקווה || 11 - 0 || הפועל רמת גן || מגרש מושבה סינתטי בפתח תקווה
|-
| בית"ר ירושלים || 1 - 0 || בני יהודה תל אביב || מגרש עמק הארזים סינתטי בירושלים
|}

==שמינית הגמר==
אל שמינית הגמר העפילו 3 הקבוצות שניצחו בסיבוב הראשון, קבוצת ליגה ארצית אחת ושלוש קבוצות ליגה לאומית שעלו באופן אוטומטי וכן 7 קבוצות מליגת העל שהצטרפו בשלב זה.
סיבוב הגביע הזה נערך ב-24 בפברואר 2020.
{| class="wikitable"
|-
! קבוצה א' !! תוצאה !! קבוצה ב' !! אצטדיון
|-
| בנות נתניה || 5 - 1 || מכבי בנות עמק חפר || מגרש נתניה שפירא
|-
| מכבי חולון || 0 - 5 || מ.ס. קריית גת || מגרש סינתטי חולון חדש
|-
| בית"ר ירושלים || 1 - 24 || אס"א תל אביב || מגרש עמק הארזים סינתטי בירושלים
|-
| הפועל עירוני פתח תקווה || 5 - 0 || בית"ר בנות כפר כנא || מגרש מושבה סינתטי בפתח תקווה
|-
| הפועל מרמורק || 0 - 12 || מכבי כישרונות חדרה || מגרש מרמורק וייסגל סינתטי ברחובות
|-
| הפועל באר שבע || 3 - 0 <small>(טכני) || הפועל בנות עראבה || מגרש סינתטי רייסר בבאר שבע
|-
| בנות עירוני מודיעין || 1 - 15 || מ.כ. רמת השרון || מגרש מודיעין חדש
|}
==רבע הגמר==
אל רבע הגמר העפילו 7 הקבוצות שניצחו בשמינית הגמר והפועל רעננה מליגת העל שקיבלה בהגרלה כרטיס חופשי לשלב זה. סיבוב גביע זה היה צפוי להיערך ב-23 באפריל 2020 אך לא התקיים במועד זה בעקבות התפרצות נגיף הקורונה בישראל.

{| class="wikitable"
|-
! קבוצה א' !! תוצאה !! קבוצה ב' !! אצטדיון
|-
| מכבי כישרונות חדרה || || הפועל עירוני פתח תקווה ||
|-
| הפועל באר שבע || || אס"א תל אביב ||
|-
| הפועל רעננה || || מ.כ. רמת השרון ||
|-
| בנות נתניה || || מ.ס. קריית גת ||
|}

==ראו גם==
* עונת 2019/2020 בליגת העל בכדורגל נשים
* גביע המדינה בכדורגל 2019/2020

==קישורים חיצוניים==
* [http://www.football.org.il/national-cup/?national_cup_id=617&season_id=21 עונת 2019/2020 בגביע המדינה בכדורגל נשים], באתר ההתאחדות לכדורגל בישראל

==הערות שוליים==

קטגוריה:2019 בישראל: כדורגל
קטגוריה:2020 בישראל: כדורגל
קטגוריה:תחרויות כדורגל ב-2019
קטגוריה:תחרויות כדורגל ב-2020
קטגוריה:גביע המדינה בכדורגל נשים
קטגוריה:אירועי ספורט שהושפעו ממגפת הקורונה
שיט הדלעות של וינדזור

מתחרה בתחרות השיט
מתחרה בתחרות השיט
שיט הדלעות של וינדזור (באנגלית: Windsor Pumpkin Regatta) הוא שיט תחרותי המתרחש מדי שנה באוקטובר באגם פיסקוויד שבעיר וינדזור הממוקמת בנובה סקוטיה שבקנדה.

==המסלול==
אורכו של המסלול הוא 800 מטרים, והשיט בו מותר בסירות העשויות מדלעת בצבעים בהירים בלבד.

==היסטוריה==
התחרות יוסדה בשנת 1999 על ידי דני דיל, שהיה בנו של הווארד דיל, מגדל דלעות ענקיות.<ref>Farmers Almanac [http://www.farmersalmanac.com/best_days/a/the_great_pumpkin_raft_race The Great Pumpkin Raft Race!] </ref>

בשנים 1999–2007 שלט בתחרות החקלאי ליאו סווינמר, עם תשעה ניצחונות רצופים. בשעת הניצחון האחרון שלו, ב-14 באוקטובר 2007, היה סווינמר בגיל 73.<ref>USA Today, [https://www.usatoday.com/travel/flights/item.aspx?&type=photo&photo_id=0fK90w7gaE1WQ&pn=1&tid=00UM6uQ4A9g6W Scott Bryson congratulates Leo Swinamer], October 14, 2007</ref>

התחרות זכתה לפרסום רב בשנת 2005 לאחר שמרתה סטיוארט הודיעה כי תשתתף בה, אך השתתפותה נמנעה לבסוף בשל הפרשה הפלילית בה הסתבכה.<ref>CBC, [http://www.cbc.ca/arts/story/2005/10/10/martha_pumpkin_20051010.html "Leo Swinimer a winner in Martha Stewart's absence"], October 10, 2005</ref>

בשנת 2008 כבר היו בתחרות 60 מתחרים ולמעלה מ-10,000 צופים.<ref>UPI [http://www.upi.com/Odd_News/2008/10/13/Racers_compete_in_big_floating_pumpkins/UPI-49481223908725/ "Racers compete in big floating pumpkins"], October 13, 2008</ref>

==תחרויות נוספות==
התחרות גרמה לתחרויות נוספות דומות כשהמפורסמות שבהן הן התחרות שנערכת באוניברסיטת ויסקונסין–מדיסון מדי שנה משנת 2005, וכן תחרות הנערכת באגם בעיר קולצ'סטר שבורמונט.

==קישורים חיצוניים==

* 

==הערות שוליים==

קטגוריה:מרוצים
קטגוריה:תחרויות ספורט בקנדה
קטגוריה:נובה סקוטיה
קטגוריה:תחרויות ספורט מים
ענישה גופנית בבית הספר

[[קריקטורה משנת 1849 המציגה ענישה גופנית של תלמידים]]
ענישה גופנית בבתי ספר היא מקרה פרטי של ענישה גופנית לשם השלטת משמעת. 

הענישה הגופנית בבתי הספר לבשה צורות שונות לאורך ההיסטוריה, וברוב המקרים הוטלה על תלמידים סוררים על ידי מורה או מנהל בית ספר, ושימשה למטרת השלטת משמעת. השיטות הנפוצות ביותר היו הכאת התלמיד הסורר באמצעות סרגל על כף היד או הלקאתו בישבנו במספר דרכים 
1 מכות בישבן עם יד או מקל בדרך כלל עירום כשהתלמיד הנענש שכוב על ברכי המכה 
2 הלקאה עם שוט כשהתלמיד שעון על השולחן 

עד אמצע המאה העשרים, ענישה גופנית בבתי ספר הייתה קיימת וחוקית כמעט בכל מדינות העולם. ענישה מסוג זה עדיין חוקית במספר מצומצם של מדינות, בהן מדינות מסוימות בארצות הברית, סינגפור, מלזיה, קוריאה הדרומית, וקיימת בפרקטיקה (אם כי לא מבחינה חוקית) במספר מדינות נוספות כגון סין, יפן, ורוב מדינות אפריקה. 

בשנת 1982 פסק בית הדין האירופי לזכויות אדם שענישה גופנית של תלמידים בניגוד לרצון הוריהם, שהייתה נהוגה בבתי הספר בבריטניה, היא הפרה של אמנת זכויות האדם, ועלולה לחנך את הילד בצורה מנוגדת לרצונם ואמונתם של הוריו.

בישראל נהגה ענישה גופנית בבתי ספר. בשנת 1985 קבעה שופטת בית המשפט השלום דבורה ברלינר: "נראה לי כי יש לאפשר למורה לשמור על משמעת בכיתתו ואם הדבר כרוך במקרים נדירים במתן סטירה או אקט גופני דומה כי אז אין מקום להוקיע את המורה על כך." בהמשך השתנתה המדיניות, וכיום מדינת ישראל אוסרת כל ענישה גופנית של תלמידים.

==קישורים חיצוניים==
* 

==הערות שוליים==

קטגוריה:ענישה
קטגוריה:חינוך
וספה PX

וספה PX (באיטלקית: Vespa PX, קרוי גם: Piaggio Vespa PX) הן מספר סדרות של קטנועים מתוצרת יצרנית הרכב הדו-גלגלי פיאג'ו, ממשפחת המותג וספה, אשר יוצרו באיטליה בין השנים 1977–2017.

==דגמים==

* "P 125 X" - מנוע 123 סמ"ק, יוצר בין השנים 1977–1981.
* "PX 125 E" - מנוע 123 סמ"ק, יוצר בין השנים 1982–1987.
* "P 150 X" - מנוע 150 סמ"ק, יוצר בין השנים 1978–1997.
* "PX 150 E" - מנוע 150 סמ"ק, יוצר בין השנים 1977–1997.
* "P 200 E" - מנוע 198 סמ"ק, יוצר בין השנים 1981–1986.
* "PX 200 E" - מנוע 198 סמ"ק, יוצר בין השנים 1982–1997.
* "PX 80 E" - מנוע 79 סמ"ק, יוצר בין השנים 1986–1999.
* "P 80 X" - מנוע 79 סמ"ק, יוצר בין השנים 1981-1983.
* "PX 125 E" - מנוע 123 סמ"ק, יוצר בין השנים 1987–1998.
* "PX 125 T5" - מנוע 123 סמ"ק, יוצר בין השנים 1998–2008.
* "PX 200 E GS" - מנוע 198 סמ"ק, יוצר בין השנים 1998–2008.
* "PX 125" - מנוע 123 סמ"ק, יוצר בין השנים 1998–2001.
* "PX 150" - מנוע 150 סמ"ק, יוצר בין השנים 2011–2016.
* "PX 200" - מנוע 198 סמ"ק, יוצר בין השנים 2011–2016.

=="וספה PX"==

* מנוע קירור אוויר.
* קיבולת מכל דלק - 8 ליטר (2–2.5 ליטר רזרבה).
* תאוצה בין 0–100 קמ"ש היא 9.3 שניות (דגם "P 125 E", שנת 1983).

== תמונות ==
<gallery mode="packed" heights="120">
קובץ:Vespa PX 125 (2013).jpg | דגם "וספה PX 125", שנת 2013
קובץ:Vespa125px1998.png | דגם "וספה PX 125", שנת 1998 (ברקע פיאט פנדה)
קובץ:2017-09-28 (667) Vespa PX 125 at Bahnhof Tullnerfeld, Austria.jpg | דגם "וספה PX 125"
קובץ:Vespa PX 125 E, red (1).jpg | דגם "וספה PX 125 E"
קובץ:Vespa PX 125 E, red (2).jpg | דגם "וספה PX 125 E"
קובץ:Vespa (8816562976).jpg | דגם "וספה PX 200"
קובץ:Vespa PX 200 Millennium 2003.jpg | דגם "וספה PX 200", שנת 2003
קובץ:Vespa PX150 (2017 Model).jpg | דגם "וספה PX 150", שנת 2017
קובץ:Croatia-01405 - Red is Great... (9554145452).jpg | דגם מסדרה "וספה PX"
</gallery>

==ראו גם==
* קטנוע
* וספה
* וספה GTS
* וספה T5 
* וספה קוזה
* וספה ספרינט

==קישורים חיצוניים==

* 
* 
* [http://www.vespa.com אתר מותג וספה הבינלאומי] 

==הערות שוליים==

קטגוריה:קטנועים
קטגוריה:כלי רכב שהושקו ב-1977
קטגוריה:כלי רכב איטלקיים
קטגוריה:וספה
קטגוריה:כלי רכב דו-גלגליים
סימפוניה ברה מינור (פרנק)

הסימפוניה ברה מינור היא יצירה תזמורתית הנחשבת למפורסמת ביותר מבין יצירותיו של המלחין הצרפתי סזר פרנק. יצירה זו היא הסימפוניה היחידה שנכתבה על ידו. 

בניגוד למבנה המקובל של סימפוניה בתקופתו (ארבעה פרקים) סימפוניה זו בנויה משלושה פרקים בלבד.

פרנק השלים את כתיבת היצירה לאחר שנתיים של עבודה ב-22 באוגוסט 1888. ביצוע הבכורה של היצירה נערך בקונסרבטוריון פריז ב-17 בפברואר 1889 בניצוחו של הכנר ז'ול גרסין.

פרנק הקדיש את הסימפוניה לתלמידו אנרי דיפארק.

== תזמור הסימפוניה ==
* 2 חלילים
* 2 אבובים
* קרן אנגלית
* 2 קלרינטים (בסי במול)
* קלרינט בס
* 2 בסונים
* 4 קרנות יער
* 2 קורניות
* 2 חצוצרות
* 3 טרומבונים
* טובה
* טימפני
* נבל
* כלי קשת

== מבנה היצירה ==
היצירה בניגוד למבנה המקובל של סימפוניה בשלהי התקופה הרומנטית בנויה משלושה פרקים בלבד. 

פרנק מחביא את הפרק השלישי המקובל (סקרצו) כחלק ממבנה הפרק השני.

===פרקי היצירה ===
*לנטו - אלגרו מה נון טרופו (Lento; Allegro ma non troppo)

פרק זה בסימפוניה בנוי סביב הנושא המופיע בפתיחת הפרק אצל סקציית הבאס, הצ'לים והויולות -
The opening theme of Franck's Symphony in D played on by Viola, Cello and Bass

נושא זה מפותח לכל אורך הפרק, תוך מעבר בין הכלים השונים.

נושא זה חוזר ומופיע בפרקיה הבאים של היצירה, ומהווה את הבסיס הרעיוני ליצירה.

*אלגרטו (Allegretto)

פרק זה מפורסם במיוחד במנגינה שמנגנת הקרן האנגלית בליווי הנבל וכלי המיתר.

בתוך פרק זה מחביא פרנק את הפרק השלישי המקובל (סקרצו) כחלק משתי חטיבות של טריו המופיעות לאורכו של הפרק.

*אלגרו נון טרופו (Allegro non troppo)

הפרק מתחיל במנגינה מז'ורית ושמחה, מנגינה זו מפותח לאורכו של הפרק בכל דרכים המקובלות במסגרת צורת הסונאטה.

הקודה חוזרת לנושא היצירה מהפרק הראשון בצורה דרמטית ומרשימה הכוללת את כלל התזמורת.

== ראו גם ==
* מוזיקה רומנטית

== קישורים חיצוניים ==
* היצירה, באתר מיזם ספריית התווים הבינלאומי

קטגוריה:מוזיקה קלאסית
ועכשיו לחלק האינטרגלקטי

ועכשיו לחלק האינטרגלקטי הוא אלבום הסולו השלישי של הראפר הישראלי טונה. האלבום יצא לאור ב-13 בדצמבר 2019 דרך חברת התקליטים "ועד הוייב". מהאלבום יצא הסינגל "אנרגיה", שיצא לאור 6 חודשים לפני צאת האלבום בליווי וידאו קליפ.<ref></ref>

== רקע והפקה ==
כל שירי האלבום הופקו על ידי ניר דנן ויקיר בן טוב, המפיקים המוזיקליים הקבועים של טונה שהפיקו גם את אלבומיו הקודמים. באלבום מתארחים רביד פלוטניק, לירון עמרם, פלד, מיכאל סוויסה, נורוז ואחשתיים. את רוב שירי האלבום כתב טונה לבדו והלחין עם ניר דנן. בשירים אחדים השתתפו אומנים אחרים במילים ובלחן. השיר המסיים של האלבום, "שמבלה" מכיל דגימה מתוך שירם של להקת IS הופ "שמבולה", וחבריה קיבלו קרדיט באלבום בכתיבת השיר לצד טונה.

זהו אלבום טראפ, בניגוד לאלבומיו הקודמים של טונה. במהלך כל האלבום נשמעים אפקטים של לייזר המסתנכרנים עם הקצב.

באלבום יש שימוש רב ב-"Gapless Playback" , מעברים מטראק לטראק, מה שיוצר שמיעה רציפה בלי שקט בין השירים.

במרבית שירי האלבום טונה מזכיר את שחרורו מחברת התקליטים עננה, שהוציאה את שני אלבומיו הקודמים.

שם האלבום ועטיפתו, שעוצבה על ידי המעצב חן מכבי, הם מחווה לאלבומו של הראפר הישראלי וחברו של טונה, רביד פלוטניק, "ועכשיו לחלק האומנותי".

רוב שירי האלבום מסתיימים בדגימות ממקורות שונים העוסקים בחלל החיצון ובחוצנים. בין היתר שולבו בו הקלטות מדיווחי התקשורת על התרסקות הגשושית "בראשית", שהייתה הגשושית הישראלית הראשונה שיועדה לנחות בירח, מהרצאתו של ד"ר עמרי ונדל "החיים בעולמות רחוקים" ומסרטו של אילן שושן "Aliens".

== ביקורות ==

מבקר המוזיקה בן שלו סקר את האלבום עבור עיתון הארץ וכתב . מבקרת המוזיקה עינת אוליבייר כתבה במעריב 

יוסי חרסונסקי סקר את האלבום בחיוב והעניק לו ציון של ארבעה כוכבי זהב מתוך חמישה.<ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2019
קטגוריה:אלבומי טונה
קטגוריה:אלבומי קונספט
הר אדיקסון

הר אדיקסון (באנגלית: Mount Edixon) הוא הר ברכס לאנטרמן, בדרום מזרח הרי באוורס, בארץ ויקטוריה, שבאנטארקטיקה.

גובהו של ההר 2,080 מטרים מעל פני הים.

ההר ממוקם בחוף פנל, 9.8 קילומטרים דרומית-מזרחית לפסגת באוורס שברכס לאנטרמן.

== היסטוריה ==
=== מקור השם ===

שמו של ההר ניתן לו על ידי המשלחת הצפונית של משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר 1963–1964.

ההר נקרא על שמו של לוטננט קומנדר ג'יימס ר. אדיקסון (James R. Edixon), טייס בטייסת VX-6 של צי ארצות הברית, שהיה אחראי על הסיוע האווירי שניתן למשלחת הסקר הגאולוגי של ניו זילנד.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:4319 הר אדיקסון] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21277 הר אדיקסון] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=124684 הר אדיקסון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4080&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר אדיקסון] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-edixon-antarctica הר אדיקסון] באתר peakery

== הערות שוליים ==

אדיקסון
אדיקסון
Foreign Affair (אלבום)

Foreign Affair (בעברית: יחסים בינלאומיים) הוא אלבום האולפן השביעי של הזמרת-יוצרת האמריקאית טינה טרנר.<ref name=":0"></ref> האלבום יצא לאור ב-13 בספטמבר 1989, על ידי חברת התקליטים קפיטול רקורדס.<ref name=":0" /> מתוך האלבום יצאו שישה סינגלים.<ref></ref><ref></ref><ref></ref>

עם יציאתו נכנס האלבום אל המקום הראשון במצעד האלבומים הבריטי.<ref name="officialcharts.com"></ref>

== רקע והצלחה ==
ב-AllMusic זכה האלבום לביקורת חיובית, תוך שהוענק לו ציון של שלושה כוכבי זהב מתוך חמישה בסך הכל.<ref></ref> האלבום נחת במיקום נמוך במצעד הבילבורד 200, אך לאחר כמה שבועות במצעד, הצליח להגיע אל המקום ה-31.<ref></ref> בסך הכל, צעד האלבום במצעד במשך 21 שבועות,<ref></ref> תוך שקיבל מטעם איגוד תעשיית ההקלטות האמריקאי את תואר הזהב, על מכירות של למעלה מחצי מיליון עותקים במדינה.<ref name="riaa.com"></ref>

במצעד האלבומים הבריטי התברג האלבום בשבוע צאתו במקום הראשון.<ref name="officialcharts.com"/><ref></ref> במהלך 18 חודשים שהה האלבום במצעד, תוך שחווה שם עליות ומורדות.<ref></ref> בשנת 1990 ובשנת 1991, המשיך האלבום לצעוד במצעד.<ref></ref> במרוצת השנים, קיבל האלבום את תואר הפלטינה המחומשת מטעם איגוד תעשיית ההקלטות הבריטי, על מכירות של למעלה מ-1,500,000 עותקים במדינה, דבר אשר הופך אותו לאחד מהאלבומים הנמכרים ביותר במדינה בשנות ה-80 של המאה ה-20.<ref name=":1" />

האלבום זכה להצלחה גם באוסטריה והגיע אל המקום הראשון במצעד האלבומים של המדינה,<ref></ref> תוך שקיבל את תואר הפלטינה המשולשת על מכירות של למעלה מ-150,000 עותקים במדינה.<ref name="ifpi.at"></ref> בין היתר, נמכר האלבום בלמעלה מ-300,000 עותקים בצרפת.<ref name="web.archive.org"></ref>

==רשימת רצועות==
=== מהדורת 1989 ===

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטריה (IFPI Austria)<ref name="ifpi.at"/>
|פלטינה 3×
|150,000
|-
!אוסטרליה (ARIA)
|פלטינה
|70,000
|-
!איטליה (FIMI)<ref></ref>
|פלטינה 2×
|500,000
|-
!ארצות הברית (RIAA)<ref name="riaa.com"/>
|זהב
|500,000
|-
!בריטניה (BPI)<ref name=":1"></ref>
|פלטינה 5×
|1,500,000
|-
!גרמניה (BVMI)<ref></ref>
|פלטינה 2×
|1,000,000
|-
!דנמרק (IFPI Denmark)<ref></ref>
|פלטינה 2×
|200,000
|-
!הולנד (NVPI)<ref></ref>
|פלטינה
|100,000
|-
!ניו זילנד (RMNZ)<ref></ref>
|זהב
|7,500
|-
!ספרד (PROMUSICAE)<ref></ref>
|פלטינה
|100,000
|-
!פינלנד (Musiikkituottajat)<ref name="ifpi.fi"></ref>
|פלטינה
|86,895<ref name="ifpi.fi"/>
|-
!צרפת (SNEP)<ref></ref>
|זהב 2×
|331,900<ref name="web.archive.org"/>
|-
!קנדה (Music Canada)<ref></ref>
|פלטינה
|100,000
|-
!שוודיה (GLF)<ref></ref>
|פלטינה
|100,000
|-
!שווייץ (IFPI Switzerland)<ref></ref>
|פלטינה 4×
|200,000
|-
! colspan="3" |סיכום
|-
!בכל העולם
|
|6,000,000<ref></ref>
|}

== קישורים חיצוניים ==

== הערות שוליים ==

קטגוריה:אלבומי טינה טרנר
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת קפיטול רקורדס
Voila

Voila הוא אלבום האולפן השביעי של הזמרת-יוצרת האמריקאית בלינדה קרלייל.<ref name=":0"></ref> האלבום יצא לאור ב-5 בפברואר 2007 באירופה,<ref name=":3"></ref> וב-6 בפברואר 2007 באמריקה הצפונית,<ref name=":0" /> בהוצאת חברת התקליטים רייקו-דיסק.<ref name=":3" /><ref name=":0" /> מתוך האלבום יצא הסינגל היחיד "I Still Love Him".<ref></ref>

האלבום הוא אלבום האולפן הראשון של קרלייל מאז A Woman and a Man, אותו הוציאה בשנת 1996.<ref></ref>

== רקע והצלחה ==
בהודעה לעיתונות שנמסרה באוקטובר 2006, אמרה קרלייל "אחרי שעברתי לצרפת, התוודעתי לשאנסון הצרפתי הקלאסי, תוך שנחשפתי גם להרבה מוזיקת פופ צרפתית. הבנתי שיש עולם שלם של אמנים וזמרים שלא הכרתי. כשגיליתי את כל השירים המדהימים הללו, התאהבתי במוזיקה הזו ורציתי להקליט כאלו בעצמי".<ref></ref><ref></ref>

בארצות הברית, נמכר האלבום במידה מצומצמת בעקבות היותו אלבום בשפה הצרפתית.<ref name=":1"></ref> בראשית צאתו, נמכר במדינה בלמעלה מ-3,000 עותקים.<ref name=":1" />

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2007
קטגוריה:אלבומי בלינדה קרלייל
קטגוריה:אלבומים בצרפתית
ז'ראר דה וקולר

ז'ראר דה וקולר (; 25 באפריל 1918, פריז - 7 באוקטובר 1995, אוסטין) היה אסטרונום צרפתי, שפעל שנים רבות בארצות הברית. פיתח סיווג מורפולוגי של גלקסיות.

==חייו==
ז'ראר דה וקולר נולד בפריז ובשנת 1939 סיים את סורבון. בשנים 1945–1950 הוא עבד במכון האסטרופיזי בפריז. לאחר מכך הוא עבר באוסטרליה, מצפה הכוכבים לוול, מצפה הכוכבים של מכללת הרווארד ומשנת 1960 באוניברסיטת טקסס באוסטין. בשנת 1965 קודם לדרגת פרופסור.

בין המחקריו הראשונים היה חקר מאדים. בשנת 1959, אחרי ביצוע מספר תצפיות בלה הוגא, הוא העריך שטמפרטורת האטמוספירה של מאדים בחלקיו העליונים היא בין 210–300 מעלות קלווין.

הוא עבד על סיווג מורפולוגי של גלקסיות ופרסם את התוצאות בשנת 1959. בסך הכל הוא פרסם שלושה קטלוגים של גלקסיות.

על מחקריו הוענקו לו מספר פרסים בינלאומיים. הוא היה חבר באקדמיה הלאומית למדעים של ארצות הברית.

==קישורים חיצוניים==

* [http://www.nasonline.org/member-directory/deceased-members/40355.html קורות חיים]

קטגוריה:ערכים שבהם תבנית בריטניקה אינה מתאימה
קטגוריה:אסטרונומים צרפתים
קטגוריה:אסטרונומים אמריקאים
קטגוריה:חברי האקדמיה הלאומית למדעים של ארצות הברית
קטגוריה:סגל אוניברסיטת טקסס באוסטין
קטגוריה:סגל אוניברסיטת הרווארד
קטגוריה:צרפתים שנולדו ב-1935
קטגוריה:צרפתים שנפטרו ב-1995
Wilder Shores

Wilder Shores הוא אלבום האולפן השמיני של הזמרת-יוצרת האמריקאית בלינדה קרלייל.<ref name=":0"></ref> האלבום יצא לאור ב-29 בספטמבר 2017, בהוצאת חברת התקליטים אדסל רקורדס.<ref name=":0" /> ב-21 באפריל 2018, הוציאה קרלייל מהדורה מחודשת של האלבום, בהוצאת חברת התקליטים דימון רקורדס.<ref></ref>

האלבום הגיע למקום הרביעי במצעד אלבומי העולם של בילבורד.<ref></ref>

== רקע ==
קרלייל אמרה שההשראה מאחורי האלבום היא קונדליני יוגה: "אני עוסקת בקונדליני יוגה למעלה מעשרים וחמש שנים, ובשנים עשר השנים האחרונות בניתי לעצמי שגרת תרגול רצינית בנוגע לכך. תמיד רציתי להוציא אלבום כזה, אך הרגשתי מוכנה לכך רק בתחילת שנת 2015".<ref></ref>

בממלכה המאוחדת זכה להצלחה מתונה, כאשר הגיע למקום החמישים במצעד האלבומים המסחריים.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2017
קטגוריה:אלבומי בלינדה קרלייל
קטגוריה:אלבומים באנגלית
התזמורת הסימפונית ע"ש סימון בוליבר

התזמורת הסימפונית על שם סימון בוליבר (בספרדית: Orquesta Sinfónica Simón Bolívar) היא תזמורת נוער מוונצואלה הקרויה על שמו של הגיבור הלאומי הוונצואלי סימון בוליבר. התזמורת נוסדה בשנת 1975 על ידי הפסנתרן והכלכלן הוונצואלי חוסה אנטוניו אבראו. גוסטאבו דודאמל הוא המנהל האמנותי של התזמורת מאז 1999. התזמורת עבדה עם מנצחים מפורסמים רבים, דוגמת קלאודיו אבדו וסיימון ראטל.

== קישורים חיצוניים ==

https://www.askonasholt.com/tours-and-projects/touring-partners/simon-bolivar-symphony-orchestra-of-venezuela/

2019 12
קטגוריה:תזמורות סימפוניות
קטגוריה:ונצואלה: תרבות
קטגוריה:קראקס
קטגוריה:תזמורות נוער
Belinda

Belinda (בעברית: בלינדה) הוא אלבום הבכורה של הזמרת-יוצרת האמריקאית בלינדה קרלייל.<ref name=":0"></ref> האלבום יצא לאור ב-19 במאי 1986, בהוצאת חברת התקליטים רקורדס.<ref name=":0" /> מתוך האלבום יצאו ארבעה סינגלים.<ref name=":1"></ref><ref></ref><ref name=":2"></ref>

האלבום הגיע למקום השלושה-עשר במצעד הבילבורד 200.<ref></ref>

== רקע ==
הסינגל הראשון מתוך האלבום יצא לאור בשנת 1986, בשם "Mad About You".<ref name=":1" /> השיר זכה להצלחה בין-לאומית, תוך שהצליח לכבוש את פסגת המצעד של קנדה. בהמשך, איגוד תעשיית ההקלטות הקנדי העניק לשיר את תואר הזהב על מכירות של למעלה מ-50,000 עותקים במדינה. הסינגל השני "I Feel the Magic", זכה להצלחה גם כן, כאשר הצליח להיכנס אל מצעד הבילבורד הוט 100,<ref></ref> וגם אל המצעד של קנדה. הסינגל השלישי "Band of Gold" והרביעי "Since You've Gone", זכו להצלחה מתונה.<ref name=":2" />

האלבום עצמו זכה להצלחה רבה, כאשר קיבל את תואר הזהב מטעם איגוד תעשיית ההקלטות האמריקאי על מכירות של למעלה מ-500,000 עותקים בארצות הברית. בהמשך, קיבל את תואר הפלטינה בקנדה, על מכירות של למעלה מ-100,000 עותקים במדינה. במצעד האלבומים של קנדה, הגיע האלבום אל המקום ה-24.<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|זהב
|500,000
|-
!קנדה (Music Canada)
|פלטינה
|100,000
|}

== קישורים חיצוניים ==

== הערות שוליים ==

קטגוריה:אלבומי בכורה מ-1986
קטגוריה:אלבומי בלינדה קרלייל
קטגוריה:אלבומים באנגלית
מועדון פטיש

מועדון פטיש הוא מועדון לילה, בר, אתר חברתי או מרכז בילוי אחר, הפונה אל קהל לקוחות המעוניינים בפעילויות פטיש מסוימות או בפעילות של פטיש ספציפי, כמו גם בפעילויות סאדומאזוכיזם (BDSM) על גווניו. בחלק מהמועדונים ישנה פעילות אקטיבית למימוש הפטיש, בעוד במועדונים אחרים המועדון משמש כמקום מפגש חברתי לאנשים עם פטיש דומה. אירועי קהילת פטיש מתקיימים לעיתים קרובות באתרים ובמקומות ציבוריים שייעודם הרגיל בדרך כלל משמש לשימושים אחרים, כגון אולמות אירועים, מועדוני לילה או כל מקום ציבורי אחר, על ידי ארגון, הזמנת מקום וגביית תשלום מראש.

בישראל, מועדון הפטיש הפעיל היחיד הוא מועדון הדאנג'ן, המתמקד בפעילויות BDSM מגוונות כמו גם בפטישים מסוגים רבים.
== ראו גם ==
* מסיבת משחק (BDSM)

== הערות שוליים ==

קטגוריה:מועדוני לילה
קטגוריה:פנאי
קטגוריה:פטישיזם מיני
קטגוריה:BDSM
על הקרח 2

"על הקרח 2" (ברוסית: «Лёд 2») הוא סרט מלודרמה ספורטיבית רוסית, בבימויו של ז'ורה קריז'ובניקוב, בהפקתו של פיודור בונדרצ'וק<ref>[https://daily.afisha.ru/news/25024-zhora-kryzhovnikov-snimet-prodolzhenie-filma-led/ Жора Крыжовников снимет продолжение фильма «Лед»]</ref><ref>[https://iz.ru/856313/2019-03-14/prodolzhenie-filma-led-snimet-rezhisser-zhora-kryzhovnikov Продолжение фильма «Лёд» снимет режиссер Жора Крыжовников]</ref><ref>[https://www.vokrug.tv/article/show/15525715811/ Жора Крыжовников приступил к съемкам продолжения спортивной драмы «Лёд»]</ref> ובכיכובם של אלכסנדר פטרוב ואגליה טראסובה.<ref></ref> הקרנת הבכורה נערכה ב-14 בפברואר 2020, חג האהבה.<ref></ref><ref>[https://tass.ru/kultura/7150995 Создатели фильма "Лед-2" просят у Фонда кино 75 млн рублей на досъемку картины]</ref><ref>[http://kinobusiness.com/news/itogi-afm-kino-tv-serialy-i-animatsiyu-iz-moskvy-pokazhut-v-50-stranakh-mira/ Итоги AFM: кино, ТВ-сериалы и анимацию из Москвы покажут в 50 странах мира]</ref><ref>[https://www.vesti.ru/doc.html?id=3209084 Большое кинопутешествие: анонсированы 16 самых ожидаемых премьер 2020 года]</ref><ref>[http://www.kinometro.ru/news/show/name/russian_films_on_afm0811 РОССИЙСКОЕ КИНО НА AFM]</ref><ref>[https://www.gazeta.ru/culture/2019/10/22/a_12769538.shtml Главные трейлеры недели по версии «Газеты.Ru»]</ref>

הסרט מהווה סרט המשך לסרט "על הקרח" ובדומה לקודמו הפך לשובר קופות משהכניס 207,98 מיליון רובלים ביום הבכורה, במה שמהווה להכנסה הגבוהה ביותר לסרט קולנוע רוסי ביום הבכורה. בהמשך הגיע לשיא נוסף כשהכניס בתוך שבוע וחצי יותר ממיליארד רובל בתוך שבוע והוכתר לשובר קופות. בסך הכל הכניס הסרט 1,546,162,680 מיליארד רובלים וצפו בו 6,000,000 מיליון איש.

== עלילה ==
הסרט מתרחש לאחר האירועים המסופרים בסרט המקורי: מה קורה באגדות לאחר חתונת הנסיך והנסיכה? מחליקת הקרח נדיה לאפשינה ושחקן ההוקי סשה גורין התחתנו ויותר מכל דבר אחר הם חולמים על ילד. נכון, המחיר שהם יצטרכו לשלם עבור החלום הזה יהיה גבוה באופן בלתי נתפס. לאחר תהפוכות כאלה, נראה שאי אפשר לסמוך על סוף טוב. אבל אם אתם חושבים כך, אתה לא יודעים כלום על סיפורים אמיתיים...<ref>[http://kulturomania.ru/news/item/film-led-2-snimet-zhora-kryzhovnikov/ Фильм «Лед 2» снимет Жора Крыжовников]</ref>

== שחקנים ודמויות ==
* אגליה טראסובה נאדז'דה "נאדיה" לאפשינה
* אלכסנדר פטרוב כאלכסנדר "סשה" גורין
* מריה ארונובה כאירינה שטאלינה
* יוליה חלינינה כריטה
* נאדז'דה מיכאלקובה כאניה
* ויטאליה קורניינקו כבתם של נאדיה וסשה
* סרגיי קוזנצוב כמאבטח
* סרגיי לאוויגין

== הפקה ==
זמן קצר לאחר צאת הסרט הקודם נודע כי על התסריט יעבוד הבמאי ז'ורה קריז'ובניקוב. הצילומים החלו ב-12 במרץ 2019 באגם באיקל ונערכו גם במוסקבה, מחוז אירקוטסק ובבוריאטיה.

==קישורים חיצוניים==
* 

* [https://www.kinopoisk.ru/film/1227963/ על הקרח 2], באתר kinopoisk.ru
* [https://www.cinema-city.co.il/movie/2922 על הקרח 2], באתר סינמה סיטי

== הערות שוליים ==

קטגוריה:החלקה על הקרח בקולנוע ובטלוויזיה
קטגוריה:מוסקבה בקולנוע
קטגוריה:סרטי 2020
קטגוריה:סרטי VGTRK
קטגוריה:סרטי דרמה רוסיים
קטגוריה:סרטי הוקי קרח
קטגוריה:סרטי המשך רוסיים
קטגוריה:סרטי נעורים רוסיים
קטגוריה:סרטים ברוסית
קטגוריה:סרטים רומנטיים
קטגוריה:סרטים שצולמו ברוסיה
קטגוריה:ערוץ CTC: סרטים
Heaven on Earth

Heaven on Earth (בעברית: גן עדן עלי אדמות) הוא אלבום האולפן השני של הזמרת-יוצרת האמריקאית בלינדה קרלייל.<ref name=":0"></ref> האלבום יצא לאור ב-5 באוקטובר 1987, בהוצאת חברות התקליטים וירג'ין רקורדס ו-MCA רקורדס.<ref name=":0" /> מתוך האלבום יצאו שישה סינגלים.<ref></ref><ref></ref><ref></ref>

האלבום הגיע למקום הרביעי במצעד האלבומים הבריטי.<ref name=":1"></ref>

== רקע והצלחה ==
ב-AllMusic זכה האלבום לביקורת חיובית, וקיבל דירוג של ארבעה כוכבי זהב מתוך חמישה בסך הכל.<ref></ref> בשנת 1989, אף השוו את Runaway Horses לאלבום הזה.<ref></ref> האלבום נחת במקום גבוה בשבוע צאתו במצעד הבילבורד 200, ובשבוע לאחר מכן הצליח להגיע למקום השלושה-עשר.<ref name="billboard.com"></ref><ref name="billboard.com"/> בסך הכל, צעד האלבום במצעד במשך 51 שבועות,<ref></ref> תוך שקיבל מטעם איגוד תעשיית ההקלטות האמריקאי (RIAA) את תואר הפלטינה, על מכירות של למעלה ממיליון עותקים במדינה.<ref name=":2" />

במצעד האלבומים הבריטי התברג האלבום בשבוע צאתו במקום הרביעי.<ref name=":1" /> בהמשך, קיבל את תואר הפלטינה המרובעת על מכירות של למעלה מ-1,200,000 מיליון עותקים במדינה, מה שהופך אותו לאחד מאלבומיה הנמכרים ביותר של קרלייל במדינה,<ref name=":3" /> ולאחד מהאלבומים הנמכרים ביותר בבריטניה בשנת 1987.<ref name=":3" />

מתוך האלבום יצאו הלהיט הבינלאומי "Heaven Is a Place on Earth", אשר הצליח לכבוש את פסגת מצעד הבילבורד הוט 100,<ref></ref> מצעד הסינגלים הבריטי,<ref></ref> ומצעדי שירים נוספים. השיר זכה למועמדות בטקס פרסי גראמי בקטגוריית "ביצוע הפופ הווקאלי הטוב ביותר – אישה".<ref></ref>

== רשימת רצועות ==
=== מהדורת 1987 ===

=== מהדורת 2013 ===

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה 2×
|140,000
|-
!ארצות הברית (RIAA)<ref name=":2"></ref>
|פלטינה
|1,000,000
|-
!הונג קונג (IFPI Hong Kong)
|זהב
|10,000
|-
!הממלכה המאוחדת (BPI)<ref name=":3"></ref>
|פלטינה 4×
|1,200,000
|-
!ניו זילנד (RMNZ)<ref></ref>
|פלטינה
|15,000
|-
!קנדה (Music Canada)<ref></ref>
|פלטינה 2×
|200,000
|-
!שווייץ (IFPI Switzerland)<ref></ref>
|זהב
|25,000
|}

== קישורים חיצוניים ==

== הערות שוליים ==

קטגוריה:אלבומי 1987
קטגוריה:אלבומי בלינדה קרלייל
קטגוריה:אלבומים באנגלית
קטגוריה:אלבומים שהופקו על ידי ריק נואלס
קטגוריה:אלבומי חברת וירג'ין רקורדס
קטגוריה:אלבומי חברת MCA רקורדס
אלף (כוכב לכת)

HAT-P-9b הנקרא רשמית "אָלֶף", הוא כוכב לכת חוץ-שמשי המרוחק כ-1,500 שנות אור בקבוצת הכוכבים עגלון.
כוכב לכת זה התגלה בשיטת [https://www.planetary.org/explore/space-topics/exoplanets/transit-photometry.html פוטומטריית מעבר (Transit photometry)] ב-26 ביוני 2008. יש לו מסה של 0.78 מסות צדק, ורדיוס של 1.4 רדיוסי צדק.

כוכב לכת זה הוא "צדק חם", כלומר גרם הדומה בגודלו לצדק ומקיף את הכוכב שלו (תבל) במסלול קרוב מאוד, עם זמן הקפה של 3.92 ימים .<ref></ref>

שמו של "אָלֶף" נבחר על ידי הציבור הישראלי כחלק מהמיזם לרגל חגיגות 100 שנה לאיגוד האסטרונומי הבינלאומי (IAU). במסגרת הפרויקט האיגוד הציע למאות מדינות להעניק שם לכוכב לכת ולכוכב במערכת שמש חיצונית שנבחרה לכל מדינה. מעל 110 מדינות השתתפו בבחירת השם לכוכבי הלכת שניתנו למדינות ומעל 400 אלף איש ברחבי העולם הצביעו לשם של כוכב הלכת שלהם.

== קישורים חיצוניים ==

* [https://www.space.gov.il/news-space/131821 הציבור בחר: "אָלֶף" הוא שמו של כוכב הלכת הישראלי הראשון בחלל] באתר סוכנות החלל הישראלית
* הכרזה על [https://www.ynet.co.il/article/5666071#citvCompId-97434193 תוצאות התחרות לבחירת השם] בכתבה על שבוע החלל באתר ynet.
* 

==הערות שוליים==

קטגוריה:כוכבי לכת חוץ-שמשיים
קטגוריה:קבוצת הכוכבים עגלון
יחסי הממלכה המאוחדת – סוריה

שגרירות סוריה בלונדון
יחסי הממלכה המאוחדת–סוריה הם יחסי החוץ בין הממלכה המאוחדת וסוריה.

== היסטוריה ==
=== מלחמת העולם הראשונה ===
בסתיו 1918 כבשו כוחות האימפריה הבריטית את שטחי סוריה, כחלק מהמערכה על סיני וארץ ישראל במלחמת העולם הראשונה, בקרבות שכללו את כיבוש דמשק וחלב. לאחר המלחמה העבירו הבריטים את שטחי סוריה לצרפת, כחלק מהסכם סייקס–פיקו.

=== מלחמת העולם השנייה ===
במהלך מלחמת העולם השנייה הייתה סוריה תחת שלטון צרפת של וישי, אשר שיתף פעולה עם גרמניה הנאצית, ובעקבות כך פלשו כוחות חבר העמים הבריטי לסוריה ולבנון בקיץ 1941, ולאחר כיבושן מסרו אותן לכוחות צרפת החופשית.

=== מלחמת האזרחים הסורית ===
באמצע נובמבר 2015, ניסחה צרפת החלטה של מועצת הביטחון<ref name="cosp"></ref> הקוראת לחברי האו"ם "לנקוט בכל האמצעים הדרושים" במאבק נגד המדינה האסלאמית וחזית אל-נוסרה.<ref name="un.12132">[https://www.un.org/press/en/2015/sc12132.doc.htm Security Council ‘Unequivocally’ Condemns ISIL Terrorist Attacks, Unanimously Adopting Text that Determines Extremist Group Poses ‘Unprecedented’ Threat]</ref> למחרת הממלכה המאוחדת קיבלה חסות משותפת להחלטה שנוסחה על ידי צרפת. ב-20 בנובמבר 2015, מועצת הביטחון של האו"ם קיבלה פה אחד את ההחלטה הצרפתית-בריטית שנערכה בחסות.

באפריל 2018 ביצעו צרפת, ארצות הברית ובריטניה סדרה של תקיפות צבאיות שבהן היו מעורבים מטוסים וטילים ששוגרו מספינות נגד אתרי ממשל מרובים בסוריה.<ref></ref> התקיפות נעשו בתגובה לתקיפה הכימית של דומא נגד אזרחים ב-7 באפריל, שאותה ייחסו לממשלת סוריה.<ref name="reuters"></ref><ref name="washington_post"></ref> ממשלת סוריה הכחישה את המעורבות בתקיפות בדומא וכינתה את התקפות האוויר הפרה של החוק הבינלאומי.

== נציגויות דיפלומטיות ==
בריטניה מחזיקה בסוריה שגרירות בדמשק וקונסוליות בחלב ולטקיה, אולם השגרירות הסורית בלונדון נסגרה בעקבות מלחמת האזרחים.

==קישורים חיצוניים==

== הערות שוליים ==